Дүртөйлө урмансылығында дарыу үҫемлектәре популяцияһы

Дүртөйлө урмансылығында дарыу үҫемлектәре популяцияһы (урыҫ.: Популяции лекарственных растений в Дюртюлинском лесничестве) — Башҡортостандың махсус һаҡланыусы тәбиғәт биләмәһе, ботаника йүнәлешендә эшләүсе заказникПостановление Совета Министров Башкирской АССР от 02.11.1977 №555
Об организации заказников по охране лекарственных растений на землях гослесфондаhttp://enc.durtulicbs/online/ru.

 Физик-географик ҡылыҡһырлама 
Ботаника заказнигы Ағиҙел йылғаһының һул ярындағы һыубаҫар туғайында урынлашҡан. Дүртөйлө ҡалаһынан 10 км, райондың Исмаил ауылынан 6 км алыҫлыҡта ята. 1977 йылда ойошторолған заказниктың майҙаны — 1215 гектар. Ә экосистеманың дөйөм майҙаны 768 гектар тәшкил итә. Гөлйемеш, муйыл, эт муйылы, ҡара ҡарағат, шулай уҡ  һабын үләне, бесәй үләне (валериана), яҙғы умарзая кеүек дарыу үләндәре популяцияһын һаҡлау маҡсатында ойошторола. Һыубаҫар туғайҙың йылға улағына яҡын, түбәнерәк ятҡан һаҙлыҡлы урындарында тал ҡыуаҡтары, юғарыраҡ участкаларында күк тирәк һәм аҡ тирәк ағастары үҫә. Туғайҙың урта өлөшөн йүкә, ҡарама, уйпат урындарын һоро ерек, тал менән күк тирәк ағастары биләй, һирәкләп булһа ла ҡара ерек ағастары ла осрай.

Заказникты ҡырағай хайуандарҙан ҡыр сусҡалары, мышылар, ҡондоҙҙар төйәк иткән. Заказник ошо төбәктәге биоресурстарҙы, үҫемлектәр һәм ҡырағай хайуандар популяцияларының эталон өлгөләләрен һаҡлау буйынса ҙур әһәмиәткә эйә<ref name="Дүртөйлө урмансылығында дарыу үләндәре популяцияһы">enc.durtulicbs.ru />..

 Иҫкәрмәләр 

 Сығанаҡтар 

 Дюртюлинская энциклопедия

Категория: Дүртөйлө районы
Категория:Башҡортостан заказниктары